stanford-oval/wikipedia huggingface dataset:
Anthony Buckeridge

Anthony Malcolm Buckeridge (20. kesäkuuta 1912 – 28. kesäkuuta 2004) oli brittiläinen kirjailija, joka tunnetaan erityisesti humoristisesta lastenkirjasarjastaan Jennings. Sen 25 teoksesta 11 julkaistiin suomeksi vuosina 1965–1971. Toinen Buckeridgen lastenkirjasarja on suomentamaton Rex Milligan.
Buckeridge syntyi Lontoossa, mutta pankinjohtajaisänsä kuoltua ensimmäisessä maailmansodassa hän muutti äitinsä kanssa isovanhempiensa kotiin Ross-on-Wyessä. Sodan jälkeen äiti ja poika palasivat Lontooseen, missä nuori Anthony kiinnostui teatterista ja kirjoittamisesta. Saamansa apurahan turvin poika pääsi Seaford Collegen sisäoppilaitokseen Sussexissa, ja kouluaikojen sattumuksista tuli keskeinen kimmoke hänen kirjailijanuralleen.
Kouluvuosien jälkeen Buckeridge työskenteli jonkin aikaa samassa pankissa kuin isänsä aiemmin, mutta suuntautui sitten näyttelijäksi ja esiintyi muun muassa pienessä roolissa Anthony Asquithin elokuvassa Tell England (1931).
Buckeridge avioitui Sylvia Brownin kanssa ja alkoi opiskella University College London -oppilaitoksessa, jossa meni mukaan sosialistiseen ja pasifistiseen toimintaan. Hänen valmistumisensa jäi kiinni latinan tentistä, ja perhettä elättääkseen Buckeridge otti vastaan 
opettajan tehtäviä Suffolkista ja Northamptonshirestä.
Toisen maailmansodan aikana Buckeridge toimi palomiehenä ja kirjoitti näytelmiä, kunnes palasi opettajan työhön. 1940-luvun lopulla hän alkoi kirjoittaa hauskoja sisäoppilaitostarinoitaan kuunnelmiksi BBC:n lastenohjelmia varten, kunnes 1950-luvun alussa alkoi tehdä niistä Jennings-romaaneja.
Vuonna 1962 hän tapasi toisen vaimonsa Eileen Selbyn, jonka kanssa sai kolmannen lapsensa. He asuivat Lewesin liepeillä, missä Buckeridge jatkoi kirjailijantyötään ja esiintyi pienissä rooleissa Glyndebournen oopperajuhlilla.
Buckeridge sai OBE-arvon vuonna 2003.
Teoksia

Jennings Goes to School 1950 (Jennings koulussa 1965)
Jennings Follows a Clue 1951 (Jennings salapoliisina 1965)
Jennings’ Little Hut 1951 (Jenningsin maja 1966)
Jennings & Darbishire 1952 (Jennings kiipelissä 1966)
Jennings’ Diary 1953 (Jenningsin päiväkirja 1969)
A Funny Thing Happened 1953
According to Jennings 1954 (Jennings oli sitä mieltä 1967)
Rex Milligan Raises the Roof 1957
Our Friend Jennings 1955 (Ystävämme Jennings 1968)
Thanks to Jennings 1957 (Kiitos Jenningsin 1968)
Rex Milligan Holds Forth 1957
Take Jennings for Instance 1958 (Jennings luonnontieteilijänä 1969)
Rex Milligan’s Busy Term 1958
Jennings As Usual 1959 (Jennings, kukapa muu 1971)
Trouble with Jennings 1960 (Jenningsin hyvät päätökset 1970)
Just Like Jennings 1961
Rex Milligan Reporting 1961
Leave It to Jennings 1963
Jennings of Course 1964
Especially Jennings 1965
A Bookful of Jennings 1966 (valikoituja katkelmia sarjasta)
Jennings Abounding 1967
Jennings In Particular 1968
Trust Jennings 1969
The Jennings Report 1970
Typically Jennings 1971
Speaking of Jennings 1973
Jennings at Large 1977
Jennings Again 1991
Jennings Unlimited 1993
Jennings for Instance 1994
That’s Jennings 1994
While I Remember 1999 (kirjailijan omaelämäkerta)
Introducing Rex Milligan 2002
The Best of Jennings: Four Utterly Wizard Adventures All Jolly Well Complete and Unabridged 2010 (neljä ensimmäistä Jennings-kirjaa)
Aiheesta muualla

Buckeridgen muistokirjoitus The Guardian -sanomalehdessä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anthony Buckeridge
Käännös suomeksi
Anwar Fadhal

Anwar Fadhal (s. 1978) on suomalainen pyörätuolikoripalloilija. Fadhal voitti pyörätuolikoripalloilun suomenmestaruuden kaudella 2019.
Asuntokauppa

Asuntokauppa tarkoittaa kaupankäyntiä asunto-osakkeilla ja niihin rinnastettavilla yhteisöosuuksilla, jotka oikeuttavat asuinhuoneiston omistamiseen. Kun kauppaan sisältyy maa-alue (tontti), puhutaan kiinteistökaupasta. Sen tekeminen on muotovaatimuksiltaan tarkempaa kuin tavallinen asuntokauppa.
Suomen asuntokauppaa säädellään asuntokauppalaissa (AsKL 23.9.1994/843). Asunto-osake on irtainta omaisuutta, joka antaa yhtiön osakerekisteriin merkitylle omistajalle sekä oikeuksia että velvollisuuksia. Oikeuksista keskeisin on oikeus pitää tiettyä huoneistoa hallussa ja käyttää siihen liittyviä yhtiön tiloja. Velvollisuuksista keskeisin on velvollisuus yhtiövastikkeen maksamiseen.
Asuntokaupan ammattilaiset ovat kiinteistönvälittäjiä, jotka perivät syntyneestä kaupasta välityspalkkion yleensä asunnon myyjältä. Kun tavallinen ihminen ostaa asunto-osakkeen omaan käyttöönsä, hänen puolellaan on kuluttajansuoja, jolla pyritään muun muassa suojelemaan kaupankäynnin heikompaa osapuolta. Välittäjän ja myyjän on esimerkiksi annettava oikeat tiedot asunnon hinnasta ja kyseisen asuntoyhtiön taloudellisesta tilanteesta..
Asuntokaupasta peritään Suomessa varainsiirtoveroa.
Virhe kaupan kohteessa

Kuluttajankaupassa tavaran on laadultaan ja määrältään vastattava sitä, mitä kaupassa on sovittu. Jos näin ei ole, puhutaan tavaran virheestä. Virhettä ei ole, jos ostaja on tiennyt kaupan kohteessa olevasta puutteesta, jonka myyjä on siis ottanut esille. Uuden asunnon kaupassa virheettömyysvaatimus on tiukempi kuin käytetyn asunnon kaupassa. Asunnossa on virhe, jos se ei vastaa niitä tietoja, joita myyjä on ennen kaupantekoa antanut. Myyjä vastaa sekä itse antamistaan tiedoista että kiinteistönvälittäjän ja isännöitsijän antamista tiedoista tai tiedon antamatta jättämisestä. Myyjän, joka ei ole varma jostakin asuntoon liittyvästä seikasta, pitää ilmaista asiaan liittyvä epävarmuus. Ostajalla on kuitenkin käytetyn asunnon kaupassa velvollisuus tarkistaa kaupan kohde. Jos virhe on ollut kohtuudella havaittavissa, vastuu on ostajan.
Virheen vaikutus kauppaan

Virheen vaikutus kauppaan arvioidaan siitä näkökulmasta, olisiko ostaja tehnyt kaupan, jos hän olisi tiennyt virheestä. Ostaja on toisaalta itsekin velvollinen tarkastamaan tuotteen. Jos virhe on vaikeasti havaittavissa, vastuu on kokonaan myyjän (niin sanottu salainen virhe eli piilevä virhe). Virheen seurauksena voi olla, että virhe korjataan tai sovitaan hinnan alentamisesta. Myyjällä on oikeus korjaukseen ennen muita hyvityskeinoja. Käytetyn asunnon kaupassa ostaja ei kuitenkaan voi vaatia myyjää korjaamaan virhettä. Jos virheestä on aiheutunut vahinkoa ja se on johtunut myyjän huolimattomuudesta, ostajalla on oikeus myös vahingonkorvaukseen. Joissakin tapauksissa voidaan päätyä kaupan purkamiseen. Tämä edellyttää olennaista sopimusrikkomusta myyjältä. Kauppaa ei voi kuitenkaan purkaa, jos virhe on korjattavissa tai jos virheen merkitys ei ole kovin suuri, vaikka se ei olisikaan korjattavissa. Silloin ostajan on tyydyttävä hinnanalennukseen.
Aiheesta muualla

Laki asuntokaupasta 23.9.1994/843. Finlex.fi.
Asuntokauppaa koskeva lainsäädäntö Edita Publishing Oy. Viitattu 26.10.2022.
Bena

| Bena |
| --- | --- |
Muu nimi:  kibena, ikibena, ekibena
Tiedot
Alue:   Tansania
Puhujia:  670 000 (2001)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  bez
 Ohje 
Bena on Tansaniassa Iringan alueella puhuttu bantukieli. Sitä puhuu äidinkielenään 670 000 ihmistä. Benan läheisin sukukieli on hehe.
Banda Aceh

| Banda Aceh (Banda Acèh) Kuta Raja |
| --- | --- |

 vaakuna
 Banda Aceh
 Koordinaatit: 5°33′N, 95°19′E 
Valtio:  Indonesia
Saari:  Sumatra
Provinssi:  Aceh
Pinta-ala:  
 – Kokonaispinta-ala:  61.4 km²
Korkeus:  21 m
Väkiluku (2010):  223 446
 – Väestötiheys:  3642 as./km²
Aikavyöhyke:  UTC+7
Infobox OKVirheellinen NIMI-arvo: 
Banda Acehin suuri moskeija. Alun perin rakennettu 1100-luvulla, uudelleen rakennettu useasti. Kuva ajalta ennen vuoden 2004 tsunamia.
Banda Aceh on Indonesian Acehin erityishallintoalueen pääkaupunki Sumatran saarella Indonesiassa. Vuoden 2010 väestönlaskennassa kaupungin väkiluku oli noin 223 000.
Banda Aceh sijaitsee Aceh-joen varrella Andamaninmeren rannalla Sumatran luoteiskärjessä. Ilmasto on kuuma ja kostea, päivän ylin lämpötila 30 asteen vaiheilla ja sadetta saadaan ympäri vuoden, eniten syyskuusta tammikuuhun kestävällä sadekaudella.
Kaupungin tärkein nähtävyys on Baiturrahmanin suuri moskeija.
Banda Aceh kärsi pahiten vuoden 2004 Intian valtameren maanjäristyksessä.
Aiheesta muualla

Kuvia tai muita tiedostoja aiheesta Banda Aceh Wikimedia Commonsissa
Anxanum

Anxanum tai Auxanum tai Anxa (lat.; m.kreik. Ἄγξανον, Anksanon) voi viitata seuraaviin antiikin aikaisiin kaupunkeihin:
Anxanum eli Auxanum eli Anxa, kaupunki Apuliassa Italiassa
Anxanum eli Auxanum eli Anxa, kaupunki Samniumissa Italiassa
Bargème

Bargèmen linna.
Bargème on Ranskan kunta Provence-Alpit-Riviera‎n alueella Varin departementissa. Kunnan asukasluku vuonna 2014 oli 185. Bargème kuuluu departementissaan Flayoscin kantoniin Draguignanin arrondissementissa. Draguignan sijaitsee noin 40 kilometriä Bargèmesta lounaaseen, Välimeren rantakaupungit Fréjus ja Saint-Raphaël noin 60 kilometriä kaakkoon.
Vanhan linnan ympärille muodostunut Bargème kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kolme muutakin Varin departementin kylää.
Aiheesta muualla

Kuvia tai muita tiedostoja aiheesta Bargème Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Bargème
Käännös suomeksi
Ammunnan Euroopan-mestaruuskilpailut 2007 - 10 m ilmakivääri, naiset

10 m ilmakiväärillä naiset ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.
Naisten ilmakiväärin EM-kilpailut 2007 järjestettiin 16. maaliskuuta, Deauvillessä.
Henkilökohtainen kilpailu > Finaali

|  | Kilpailija | Kilpailija | Peruskilpailu | 1 | 2 | 3 | 4 | 5 | 6 | 7 | 8 | 9 | 10 | Finaali | Tulos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Kateřina Kůrková |  Tšekki | 399 | 9.3 | 10.4 | 10.2 | 10.8 | 10.5 | 10.1 | 10.8 | 10.7 | 10.0 | 10.6 | 103.4 | 502.4 |
|  | Hanna Etula |  Suomi | 398 | 10.5 | 9.8 | 10.1 | 10.3 | 10.4 | 9.8 | 10.0 | 10.6 | 10.7 | 10.8 | 103.0 | 501.0 |
|  | Sonja Pfeilschifter |  Saksa | 397 | 10.3 | 9.9 | 10.6 | 10.6 | 9.9 | 10.4 | 10.8 | 10.4 | 10.2 | 10.4 | 103.5 | 500.5 |
| 4. | Agnieszka Staron |  Puola | 397 | 10.0 | 10.6 | 10.6 | 10.5 | 10.9 | 10.8 | 9.4 | 9.9 | 10.7 | 10.0 | 103.4 | 500.4 |
| 5. | Beate Gauss |  Saksa | 398 | 9.7 | 10.8 | 9.4 | 10.2 | 10.7 | 10.7 | 10.2 | 9.8 | 10.5 | 10.0 | 102.0 | 500.0 |
| 6. | Marjo Yli-Kiikka |  Suomi | 396 | 10.4 | 10.8 | 10.4 | 10.7 | 10.3 | 10.6 | 9.6 | 10.1 | 10.8 | 10.0 | 103.7 | 499.7 |
| 7. | Elsa Caputo |  Italia | 397 | 9.7 | 9.6 | 9.9 | 9.8 | 10.7 | 10.2 | 10.7 | 10.2 | 10.4 | 10.6 | 101.8 | 498.8 |
| 8. | Marina Bobkova |  Venäjä | 398 | 10.4 | 10.0 | 10.3 | 9.3 | 10.0 | 10.2 | 10.3 | 9.9 | 9.8 | 9.9 | 100.1 | 498.1 |
Avijärvi (Hämeenlinna)

| Avijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°08′56″N, 25°05′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Lahijärveen 
Järvinumero:  35.835.1.005
Mittaustietoja
Pinnankorkeus:  129,1 m  
Rantaviiva:  1,4 km  
Pinta-ala:  8,431 ha  
 fiAvijärvi 
Avijärvi  on Kanta-Hämeessä Hämeenlinnassa  Pienistön kylän lähellä sijaitseva järvi.
Maantietoa

Järvi sijaitsee Tevännin länsipuolella. Sen pinta-ala on 8,4 hehtaaria ja se on 550 metriä pitkä ja 300 metriä leveä. Sen rantaviivan pituus on 1,4 kilometriä ja rannat ovat pääasiassa metsämaata. Se on autio ja sen eteläpuolelta kulkee metsäautotie.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Haarajoen valuma-alueeseen, johon järvi kuuluu. Järven vedenpinnan korkeus on 129,1 metriä mpy. Järveen laskee suolta muutamia suo-ojia. Oma laskuoja laskee Lahijärveen ja se vastaavasti Matkariin. Muistianjoki, joka on Matkarin, Lahijärven ja Tevännin yhteinen laskujoki laskee ensin Kuurikanjärveen, ja jatkaa sitten Haarajokena, joka laskee kuuden kilometrin jälkeen Pääjärveen. Pääjärvi laskee Teronjokea myöten Puujokeen ja sitten Hiidenjokeen, joka laskee Vanajaveteen.
As In Gardens, So In Tombs

| As In Gardens, So In Tombs > ..and Oceans |
| --- | --- | --- |

Studioalbumin tiedot
 Julkaistu: 27. tammikuuta 2023
 Tyylilaji: Sinfoninen black metal
 Levy-yhtiö: Season of Mist
Listasijoitukset
  39. (albumilista)    7. (fyysinen albumilista)
...and Oceansin muut julkaisut
| Cosmic World Mother 2020 | As In Gardens, So In Tombs 2023 |   |
Singlet albumilta As In Gardens, So In Tombs
 ”Cloud Heads” Julkaistu: 30. elokuuta 2022  ”The Collector and His Construct” Julkaistu: 27. lokakuuta 2022  ”Likt Törnen Genom Kött” Julkaistu: 18. marraskuuta 2022  ”Within Fire and Crystal” Julkaistu: 12. joulukuuta 2022
As In Gardens, So In Tombs on suomalaisen black metal -yhtyeen ...and Oceansin kuudes studioalbumi. Se julkaistiin 27. tammikuuta 2023 levymerkillä Season of Mist.
Kappaleet

As in Gardens, so in Tombs – 04.16
The Collector and His Construct – 04.36
Within Fire and Crystal – 05.51
Carried on Lead Wings – 05.13
Likt Törnen Genom Kött – 05.09
Cloud Heads – 04.19
Wine into Water – 03.57
Inverse Magnification Matrix – 04.49
The Earth Canvas – 04.11
Ambivalent God – 07.43
Samlarens Valv – 03.48
Third Eye Catlyst – 04.27
Kokoonpano

Timo Kontio – kitara
Mathias Lillmåns – laulu
Teemu Saari – kitara
Pyry Hanski – bassokitara
Kauko Kuusisalo – rummut
Antti Simonen – kosketinsoittimet
Arvostelut

Imperiumi: 8/10
Kaaoszine:
Soundi:
Aiheesta muualla

As In Gardens, So In Tombs Discogsissa. (englanniksi)
Albumi As In Gardens, So In Tombs Encyclopaedia Metallum -sivustolla (englanniksi)
Anwar al-Awlaki

Anwar al-Awlaki
Anwar al-Awlaki tai joskus myös muodossa Anwar Aulaqi (22. huhtikuuta 1971 Las Cruces, New Mexico, Yhdysvallat – 30. syyskuuta 2011 Jemen) oli yhdysvaltalainen islamistisaarnaaja ja imaami. Hänen on epäilty olleen yhteyksissä islamistilaiseen terroristijärjestöön al-Qaidaan ja osallistuneen WTC-iskujen suunnitteluun.
Karismaattisena esiintyjänä pidetyn al-Awlakin sukujuuret olivat Jemenissä.
Hänen isänsä oli entinen Jemenin maatalousministeri Nasser al-Awlaki.
Al-Awlakin tapaus herätti polemiikkia Yhdysvalloissa, kun hänen isänsä nosti oikeusjutun estääkseen Yhdysvaltain tiedustelupalveluja tappamasta poikaansa. Presidentti Obaman hallinto yritti estää jutun etenemisen vetoamalla valtionsalaisuuksiin.
Al-Awlaki kuoli Yhdysvaltojen autosaattueeseen tekemässä iskussa, jossa käytettiin kauko-ohjattuja lennokkeja. Paikka oli 140 km Sanaasta Khashefin lähellä. Iskussa kuoli viisi henkeä, oletettavasti myös toinen merkittävä alqaidalainen, Samir Khan, joka julkaisi Al-Qaidan verkkolehteä Inspire.
Pari viikkoa myöhemmin Obama määräsi toisen iskun, jossa kuoli yhdeksän, mukaan lukien al-Awlakin 16-vuotias poika Abdulrahman al-Awlaki (s. 1995, Denver) ja hänen 17-vuotias jemeniläinen serkkunsa.
Tammikuussa 2017 ensimmäisessä Donald Trumpin määräämässä iskussa ulkomaille Yhdysvaltain merijalkaväki tappoi 14 al-Qaedaan yhteyksissä ollutta henkilöä Jemenissä. Tässä iskussa kuoli Anwar al-Awlakin 8-vuotias tytär.
Back on the Dancefloor

| Back on the Dancefloor Cascada |
| --- | --- | --- |

Kokoelmalevyn tiedot
 Äänitetty : 2004–2012
 Julkaistu: 13. huhtikuuta 2012 
 Formaatti: CD, LP, digitaalinen lataus
 Tuottaja(t): Yanou, DJ Manian
 Tyylilaji: eurodance, electropop
 Levy-yhtiö: Zooland
Cascadan muut kokoelmalevyt
| Original Me 2011 | Back on the Dancefloor 2012 | It’s Christmas Time 2012 |
Back on the Dancefloor on saksalaisen dance-musiikkia soittavan kolmikko Cascadan toinen kokoelma-albumi. Se julkaistiin heidän kotimaassaan 13. huhtikuuta 2012. Albumi kattaa kaksi levyä, joille on koottu lukuisia singlejä sekä remiksejä julkaisua edeltäneeltä kahdeksan vuoden uralta. Albumin ensimmäinen ja ainoa uusi kappale, Summer of Love julkaistiin kokoelman kanssa ja se pääsi Saksassa kahdenkymmenen parhaanselvennä joukkoon.
Kappaleet

CD 1
Summer of Love (Video Edit) – 3.35
Evacuate the Dancefloor (Radio Edit) – 3.25
Everytime We Touch (Radio Edit) – 3.17
Miracle (Radio Mix) – 3.38
What Hurts the Most (Radio Mix) – 3.38
San Francisco – 3.46
Because the Night – 3.23
Truly Madly Deeply – 2.55
Fever – 3.19
Pyromania (Radio Edit) – 3.29
Dangerous (Radio Edit) – 2.58
Night Nurse – 3.22
Perfect Day – 3.42
A Neverending Dream (Radio Mix) – 3.22
Au Revoir (Radio Edit) – 3.08
CD 2
Summer of Love (Michael Mind Project Radio Edit) – 3.24
Evacuate the Dancefloor (Rob Mayth Radio Edit) – 3.31
Every Time We Touch (2-4 Grooves Remix) – 3.00
Miracle (Hitmen Radio Edit) – 3.26
What Hurts the Most (Topmodelz Radio Mix) – 3.44
San Francisco (Cahill Radio Edit) – 3.22
Because the Night (Manian Bootleg Mix) – 5.04
Truly Madly Deeply (Thomas Gold Radio Edit) – 3.36
Fever (Ian Carey Remix) – 6.52
Pyromania (Spencer & Hill Airplay Radio Mix) – 3.37
Dangerous (Wideboys Radio Edit) – 3.17
Night Nurse (Ryan Thistlebeck Vs. Dan Winter Radio Edit) – 3.55
Perfect Day (Digital Dog Radio Edit) – 3.21
A Never Ending Dream (Real Booty Remix) – 5.58
Au Revoir (Mondo Radio Edit) – 3.26
Listasijoitukset

| Listat (2012) | Paras sijoitus |
| --- | --- |
Itävalta (Ö3 Austria Top 40): 25
Sveitsi (Swiss Music Charts): 31
Saksa (Media Control Charts): 35
Käännös suomeksi
BMW K 1200 GT

| BMW K 1200 GT |
| --- | --- |

Historia
Valmistaja:  BMW
Valmistusmaa:   Saksa
Valm. vuosina:  2003–2008
Yleiset tiedot
Pituus:  2318 mm
Leveys:  990 mm
Korkeus:  1438 mm
Kuivapaino:  249 kg (kuiva), 282 (märkä) kg
Jarrut:  edessä kaksi 300 mm levyjarrua, 4-mäntäpuristin, ABS, takana hydraulinen levyjarru, 2-mäntäpuristin, kiinteä jarrulevy, ABS
Moottori
Moottori:  Sylinteri nelitahtinen rivimoottori, DOHC, nestejäähdytys 113 (9500 rpm) kW (152 hv)
Kuutiotilavuus:  1157
Puristussuhde:  13,1:1
Polttoainesäiliö:  24 l
Kulutus:  4,8 l/100 km
Huippunopeus:  yli 200 km/h
BMW K 1200 GT on BMW Motorradin vuonna 2002 esittelemä, täysimittainen ja täysikatteinen, vuosina 2003-2008 valmistama gran tourismo -matkamoottoripyörä (tourer). BMW K 1200 GT:stä on kaksi päämallia, joista ensimmäistä, joka perustui K 1200 RS -malliin, valmistettiin vuosina 2003–2005 ja jälkimmäistä vuosina 2006–2008. Mallin moottorin kuutiotilavuus kasvoi vuonna 2009 ja mallinimi muuttui 1300 GT:ksi. Vuonna 2006 markkinoille tuleen pyörän kehittelyn lähtökohtana oli BMW K 1200 S –malli
BMW K 1200 GT on ollut Suomessa varsin suosittu matkamoottoripyörä kuten Honda ST 1300 Pan European ABS ja Yamaha FJR 1300 A. Vuonna 2007 vakiomallisen BMW K 1200 GT -pyörän ohjevähittäishinta oli Suomessa 23 670 EUR.
Eroavuudet eri vuosimalleissa

BMW K 1200 GT ensimmäistä versiota valmistettiin 2003–2005, joissa oli 4-sylinterinen rivimoottori (94.9 kW) pitkittäin. Vuonna 2006 julkaistiin kokonaan uusi malli poikittaisella, nelisylinterisellä 110.9 kW rivimoottorilla. Siinä oli aikaisempia malleja paremmat jarrut sekä hieman korkeampi ajoasento. Vuoden 2004 mallin 281 kg:n kuivapaino on pudotettu vuoden 2006 mallissa 249 kg:aan. Vuoden 2004 mallissa on 20.5 litran polttoainesäiliö, joka on uudemmassa vuoden 2006 mallissa korvattu 24 litran säiliöllä. Toisaalta polttoaineenkulutus 5 l/100 km on noussut uudemmassa vuoden 2006 mallissa 5.8 l/100 km.
Viimeinen BMW K 1200 GT valmistettiin vuonna 2008. BMW K 1200 GT -mallin korvasivat tehokkaammat, loppuvuodesta 2008 esitellyt BMW K 1300 GT ja BMW K 1300 S sekä sittemmin vuonna 2010 esitellyt BMW K 1600 GT ja 1600 GTL.
BMW K1200 GT vm. 2004
BMW K1200 GT vm. 2007
Back in Yer Face

| ”Back In Yer Face” Hanoi Rocks |
| --- | --- | --- |

Singlen tiedot
 Albumilta: Another Hostile Takeover
 Julkaistu: 3. syyskuuta 2005
 Tuottaja(t): The Muddy Twins (Andy McCoy ja Michael Monroe)
 Tyylilaji: hard rock, glam punk, sleaze rock
 Kesto: 03.34
 Levy-yhtiö: Victor
Hanoi Rocksin muut singlet
| ”Keep Our Fire Burning” 2005 | ”Back in Yer Face” 2005 | ”Fashion” 2007 |
Back In Yer Face on Hanoi Rocksin viidestoista single, joka ilmestyi 3. syyskuuta 2005 kaupallisesti vain Japanissa. Single on nauhoitettu, miksattu ja masteroitu Petri Majurin johdolla vuosina 2004-2005 Seawolf Studios -studioilla, Helsingissä. Single on albumilta Another Hostile Takeover, joka ilmestyi 25. marraskuuta 2005.
Single käsittää "Back In Yer Face"-kappaleen lisäksi kappaleet "Keep Our Fire Burning" ja "Better High". Keep Our Fire Burning julkaistiin aiemmin Suomessa omana singlenään, mutta sitä ei löydy itse varsinaiselta albumilta. "Back In Yer Face" kuuluu Another Hostile Takeover-albumin hitteihin ja siitä on julkaistiin musiikkivideokin 23. helmikuuta 2007.
Suomessa Back In Yer Face-single julkaistiin promosingleinä Back In Yer Face / Better High / Dear Miss Lonely Hearts ja  Back In Yer Face / Better High.
Single on ainut yhtyeen julkaisu, jolla Stevie Klasson ehti soittaa. Klassonin korvasi pian Conny Bloom.
Kappaleet

Back In Yer Face – 3.34 (säv. McCoy & Monroe)
Keep Our Fire Burning (säv. McCoy & Monroe)
Better High – 3.20 (säv. McCoy & Monroe)
Kokoonpano

Michael Monroe – laulu
Andy McCoy – sähkökitara, laulu
Stevie Klasson – sähkökitara, laulu
Andy Christell – bassokitara, laulu
Lacu – rummut
Beltelekam

| Beltelekam Beltelekom |
| --- | --- |
Yritysmuoto:  tasavallan julkinen yhtymä (RUP)
Perustettu:  1995 (edeltäjä), 1.8.2004 (nykymuodossaan)
Avainhenkilöt:  pääjohtaja Yuri Petruchenya
Kotipaikka:  Ul. Engelska 6, 220030 Minsk,  Valko-Venäjä
Toimiala:  tietoliikenne
Tuotteet:  kiinteät puhelinyhteydet, ulkomaanpuhelut, laajakaistayhteydet, webhosting, tilaustv
Liikevaihto:  noin 4 300 miljardia BYR eli  379 milj. EUR (2012)
Nettotulos:  735,9 miljardia BYR eli  64,9 milj. EUR (2012)
Omistaja:  Valko-Venäjän valtio
Kotisivu:  www.beltelecom.by
Infobox OKVirheellinen NIMI-arvo: 
Beltelekam (valkoven. Рэспубліканскае ўнітарнае прадпрыемства электрасувязі Белтэлекам,  Respublikanskaje unitarnaje pradpryjemstva elektrasuvjazi Beltelekam) eli Beltelekom (ven. Республиканское унитарное предприятие электросвязи Белтелеко,  Respublikanskoje unitarnoje predprijatije elektrosvjazi Beltelekom) on Valko-Venäjällä toimiva valtiollinen tietoliikenneyhtymä.
Kansallisena tietoliikenneoperaattorina yhtiö vastaa maan kiinteistä puhelinyhteyksistä, ulkomaan puhelinliikenteestä ja maan kansainvälisestä puhelintunnuksesta +375. Yhtiön myymillä laajakaistapalveluilla (tuotemerkki byfly) on 1,6 miljoonaa tilaajaa. Valtionyhtiö markkinoi myös webhosting- ja maksutv-palveluja (ZALA). Beltelekamin pääkonttori sijaitsee Minskissa.
Beaver (Utah)

| Beaver |
| --- | --- |


Valtio:  Yhdysvallat
Osavaltio:  Utah
Piirikunta:  Beaver
Pinta-ala:  
 – Kokonaispinta-ala:  16.8 km²
 – Josta vettä:  0.00 km² (0 %)
Korkeus:  1 799 m
Väkiluku (2010):  5 000
 – Väestötiheys:  185.2 as./km²
Aikavyöhyke:  UTC-7 (kesäaika UTC-6)
Infobox OKVirheellinen NIMI-arvo: 
Beaver on pikkukaupunki Utahin osavaltiossa Yhdysvalloissa. Vuonna 2000 kaupungissa asui 2 454 asukasta. Beaverin perustivat vuonna 1859 joukko mormoneista koostuneita uudisraivaajia. Keksijä Philo Farnsworth ja lainsuojaton Butch Cassidy olivat syntyneet Beaverissa. Beaver oli myös Utahin ensimmäinen sähköistetty kaupunki.
Beaverin piirikunnan oikeustalo